חוק איסור צריכת זנות (הוראת שעה ותיקון חקיקה), התשע"ט-2019
הצעת חוק ממשלתית, הכנסת ה-20
פורסם: ספר החוקים, חוברת 2779, עמ' 235, 2019-01-10T00:00:00+02:00
חוק איסור צריכת זנות (הוראת שעה ותיקון חקיקה), התשע"ט-2019 קובע לראשונה איסור על צריכת מעשה זנות, לרבות על ניסיון לצרוך מעשה כזה. אכיפת האיסור תיעשה ככלל בדרך מינהלית, של קנס מינהלי בסכום של עד 2,000 ₪ לעבירה ראשונה. זאת, בנוסף לאפשרות להגיש כתב אישום בנסיבות שיקבעו בנהלים אז ניתן יהיה להטיל קנס מרבי של 75,000 ₪.  בנוסף, בחוק סעיפי מטרה ודיווח לכנסת וכן חובת מחקר. 
החוק נקבע כהוראת שעה לחמש שנים והוא עתיד להיכנס לתוקף שנה וחצי מיום פרסומו.